Az Erasmus+ oktatói szakmai mobilitási program

2025. május 08-14.

A Berettyójfalui Szakképzési Centrum 12 intézményéből 45 fővel egy hetes szakmai kiránduláson vettünk részt Görögországban, ***Platamon*** városában.

2025. 05. 08-án hajnal 4 órakor indultunk el busszal Berettyóújfaluból. A hosszú út alatt mindössze 3 pihenőt tartottunk. ***Szerbiában*** megebédeltünk és este 9-kor már *Görögországban* az ***Olympus Thea Boutique Hotelben*** vacsoráztunk. A hosszú buszos út után mindenki nagyon várta, hogy a tiszta szobákban, a kényelmes ágyakon kipihenhesse magát.

Minden nap tartalmas programokon vettünk részt.

1. **napon**, pénteken délelőtt Nei Pori-ban, a közeli élelmiszer és ruhás piacon nézelődtünk, vásároltunk, majd lesétáltunk a közelben lévő homokos tengerpartra. A bátrabbak még fürödtek is, vagy csak besétáltak a tengerbe, pedig a víz nem volt meleg. A selfi pontnál fényképeket készítettünk. Délután egy Oliva farmon megismerhettük a termelési és feldolgozási eljárásokat. Itt vásárolhattunk olívaolajat és ebből készült szappanokat.
2. **napon,** szombaton délelőtt ellátogattunk Old Panteleimonas (Olympos hegységen lévő falu) településre. Ez a kis falu 700 méter tengerszint feletti magasságon helyezkedik el és 30 lakosa van. Gyönyörű panoráma tárult elénk.

Délután Zeusz kádját tekintettük meg. Szerencsénk volt, mert hatalmas vízesést láthattunk, ami előző évben nem volt tapasztalható. Elmesélték Zeusz történetét, hogy miért kellett itt tisztálkodnia.

1. **napon**, vasárnap Skyathos szigetére hajóztunk. 3 órás buszutazás és 2 órás hajóút után érkeztünk meg a szigetre, ahol megebédeltünk, majd körbejártuk a kis szigetet. Majd még egy fél órát hajóztunk az aranypartig, ahol egy jót fürödtünk. Visszafelé a hajón énekeltünk, táncoltunk, találkoztunk a polgári diákokkal, akik szintén az Erasmus program keretében tartózkodtak Görögországban.
2. **napon**, hétfőn délelőtt ikonfestő műhelyt tekintettük meg, itt tradicionális ikonokat készítettek. Innen a Meteorák-hoz vezetett az utunk. A hat kolostor egyikét néztük meg. Idegenvezető mesélt a történetükről. Találkoztunk ott élő szerzetesekkel. Délután busszal a szállás melletti tengerpartot néztük meg.
3. **napon**, kedden szakmai program keretében a M.E.P.E. Platon School magániskolát látogattuk meg. Megismertük a görög óvodai, általános iskolai és gimnáziumi képzést. A gyerekeket a közeli Thesszaloniki városból több busszal szállítják ide. Délután Platamon várát látogatttuk meg.
4. **napon**, szerdán hazautaztunk.

Nagyon jól éreztük magunkat és köszönjük a lehetőséget, hogy részt vehettünk ezen a színvonalas, jól megtervezett kiránduláson.

Kovács Tamás

Mályi Lászlóné

Sávolyiné Rudolf Ildikó